لوجوس (يونانى: λόγος; انجليزى: Logos) هى من اكثَر الكلمات اهميه و غموض فى الفلسفه و الاديان. اول من قام باستِخدام الكلِمة الفيلسوف اليونانى هيراكليتوس. لوجوس لها اكثَرُ من معنى مِثل ”الخطاب, اللغه, العقل ، الكلى, كلمة الإله“ و معانٍ كثيرَة أخرَىٰ. الفيلسوف الغامض هيراكليتوس كان اول واحد استخدم اللوجس و اهتم جدا بيه و اعتبره القانون الكلى للكون و قال ”كل القوانين الانسانيه بتتغذى من قانون إلهى واحد, عشان دا يسود كل اللى عايزه و يكفى للكل و يسيطر على الكل“. الكلام دا واقف عليه فلاسفه تانيين و الرواقيين و قالوا ”ان العقل او اللوجوس هو المبدأ الفعال فى العالم, وانه سبب الحياه و انه اللى بينظم العنصر السلبى فى العالم و انه الماده“. قال فيلون السكندرى عن اللوجوس انه مثال المثل و انه اول القوى الصادره عن الله وانه المنوذج الاول لكل حاجة فى الدنيا. وهو القوة اللى بتحى كل حاجه وتربطها ببعض و ليه علاقه بتكوين الكون والعالم, بس مش خالق دا وسيط بين الخالق و الناس, و اللى بيرشد الانسان و ممكن من خلاله يوصلوا لصلة قويه ما بينهم ومابين الخالق بس اللوجوس دا دايما وسيط بين الخالق و الناس.